**(Ne)verosimil**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Ufff ce coșmar, caniculă nebună,

Acum mi-e dor de ploaie, de furtună,

Să vină seara și sub clar de lună

Să-ți tatuez pe glezne noapte bună,

Să sparg în dinţi a sânilor alună

Și să-ți plătesc pentr-un surâs arvună.

Chiar dacă iarăși vom stârni ranchiună

Să ne scăldăm, o vreme, în lagună

Și-n urma noastră poate să apună

Lumea bolnavă, tristă și nebună,

Departe de orgolii şi minciună

Noi o să scriem veșnic împreună.

- Mă-ncumet să visez mai mult ca alţii,

Să ies din rândul lumii pe când psalţii,

În strana vieţii, falşii, ignoranţii,

Îşi numără din când în când talanţii.

E traiul scump în urbea lor meschină,

Coşmarul îl servesc în loc de cină,

Dar mie mi-este dor de luna plină

Când ne-mpletim tulpină cu tulpină

Şi seva ta în carnea mea erupe,

De sânge sinonimi, aceleaşi grupe

Le-avem. Banalii nu ne pot corupe

Oricât de-atent ne-ar studia sub lupe.

Ioan Grigoraș Liliana Trif